b'\n_START_ARTICLE_\nMF \xc2\xabHvalerfergen II\xc2\xbb\n_START_PARAGRAPH_\nMF \xc2\xabHvalerfergen II\xc2\xbb er bygget i Fredrikstad i 1963. Siden da har den g\xc3\xa5tt i trafikk i Hvaler kommune. Fra 2010 til 2015 trafikkerte den \xc3\xb8stre Hvaler p\xc3\xa5 ruten mellom Skj\xc3\xa6rhalden, Lauer, Herf\xc3\xb8l, Nedg\xc3\xa5rden, Nordre Sand\xc3\xb8y, Gravningssund, Mak\xc3\xb8 og Skj\xc3\xa6rhalden - og den har siden blitt benyttet som reserveferge.\n_START_SECTION_\nUhell\n_START_PARAGRAPH_\nTirsdag den 14. desember 2004 kl. 08.50 gikk fergen p\xc3\xa5 Nedg\xc3\xa5rdsgrunnen. Alle passasjerer ble evakuert, med unntak av en person som hadde med seg en lastebil. Mannskapet p\xc3\xa5 to ble ogs\xc3\xa5 igjen. Redningssk\xc3\xb8yta \xc2\xabOdd Fellow\xc2\xbb klarte ikke \xc3\xa5 dra den av, og en redningssk\xc3\xb8yte fra Larvik m\xc3\xa5tte komme for \xc3\xa5 dra den av grunnen. Den gikk inn til havn for egen maskin. Skipet ble dratt opp p\xc3\xa5 slipp, og der ble skadene reparert i l\xc3\xb8pet av relativt kort tid.'